З дакладам перад прысутнымі выступіў старшыня камітэта эканомікі Брэсцкага аблвыканкама Міхаіл Бацэнка. Як адзначыў выступоўца, па выніках студзеня-красавіка бягучага года вобласцю выкананы ўсе ключавыя паказчыкі эфектыўнасці дзейнасці, устаноўленыя Урадам. Паказчык па валавым рэгіянальным прадукце склаў 101,4% пры заданні на 1-е паўгоддзе 100,9%, прадукцыйнасць працы па ВРП – 102,9% пры заданні – 101,4%, экспарт тавараў і экспарт паслуг (без уліку рэспубліканскіх арганізацый) адпаведна склалі 126,4% пры заданні 102,4% і 109,4% пры заданні – 102,5%, прамыя замежныя інвестыцыі на чыстай аснове за студзень-сакавік 2017 года склалі 39,4 мільёна долараў ЗША, або 131,3 % да задання на першы квартал, на нанава створаныя працоўныя месцы за кошт стварэння новых вытворчасцяў на прадпрыемствах працаўладкавана 1564 чалавекі – гэта 111,7% да задання на першы квартал бягучага года. У цэлым наглядаецца станоўчая дынаміка па ўсіх відах дзейнасці рэальнага сектара эканомікі. Аднак, ёсць і шэраг праблемных пытанняў, якія былі акрэслены падчас выступлення і на якіх дэталёва спыніліся ўдзельнікі нарады. Як падкрэсліў Старшыня Савета Рэспублікі Нацыянальнага сходу Рэспублікі Беларусь, упаўнаважаны прадстаўнік Кіраўніка дзяржавы па Брэсцкай вобласці Міхаіл Мясніковіч, пытанні занятасці насельніцтва з’яўляюцца прыярытэтнымі і павінны быць на кантролі ў кожнага кіраўніка раёна, бо ад гэтага залежыць дабрабыт людзей і іх сем’яў. Нельга забываць і пра інвестыцыі ў актыўную частку фондаў: без мадэрнізацыі вытворчасцяў і набыцця новай сучаснай тэхнікі прадпрыемствы не змогуць выпускаць канкурэнтназдольную прадукцыю. А дапусціць гэтага нельга. Падчас нарады таксама быў заслуханы шэраг кіраўнікоў сельскагаспадарчых прадпрыемстваў, былі падведзены вынікі работы і пастаўлены канкрэтныя задачы перад кіраўніцтвам вобласці. У гэты ж дзень падобная нарада прайшла і ў Іванаўскім раёне.